open-index/open-wikipedia-markdown huggingface dataset:
Nokia N73

**Nokia N73** on Nokian valmistama älypuhelin. Laite toimii sekä GSM- että 3G-verkoissa. Laitteessa on 3,2 megapikselin pääkamera, jossa on automaattitarkennus, 20x digitaalinen zoom ja LED-salama. Videopuheluita varten laitteessa on lisäksi pienempitarkkuuksinen VGA-kamera. Puhelin- ja kameraominaisuuksien lisäksi muut pääominaisuudet ovat internet-selailu ja musiikin kuuntelu. Siinä on myös ladattavia toimisto-sovelluksien katseluohjelmia. Puhelimessa on lisäksi PictBridge ja Bluetooth suoratulostustuki. Laitteessa on stereokaiuttimet. .

Puhelimesta julkaistiin myös erikoisversio Nokia N73 Music Edition, joka sisältää joillakin markkina-alueilla 2 Gt:n muistikortin ja tavallisen N73:n multimedianäppäin on muutettu musiikkinäppäimeksi. Music Edition on saatavilla vain mustana. Kamerassa on myös valon tunnistin näytön vieressä toissijaisen kameran vieressä. Näppäinten valot syttyvät pimeässä valotunnistimen ohjaamina. 

Puhelin poistui myynnistä vuonna 2009.

## Lähteet

## Aiheesta muualla
* Nokia N73 - Tuki
* Käyttöohjeet
Byron Haskin

**Byron Conrad Haskin** (22. huhtikuuta 1899 Oregon – 16. huhtikuuta 1984 Kalifornia) oli yhdysvaltalainen elokuvaohjaaja. Hänen töidensä joukkoon lukeutuvat *[[Maailmojen sota (vuoden 1953 elokuva)|Maailmojen sota]]* (1953), *Fidžisaarten kuningas* (1954) ja *Robinson Crusoe Marsissa* (1964).

Haskin teki työtä myös televisiossa; hän muun muassa ohjasi alkuperäisen *[[Äärirajoilla]]*-sarjan jaksoja 1960-luvulla. Hänen aktiivisinta uraansa kesti kyseisen vuosikymmenen loppuun saakka.

Haskin oli 1940-luvulla neljästi ehdolla Oscar-palkinnon saajaksi parhaista erikoistehosteista. 

## Elokuvia
* *[[Maailmojen sota (vuoden 1953 elokuva)|Maailmojen sota]]*, 1953
* *[[Kapteeni Sindbadin seikkailut]]*, 1963

## Aiheesta muualla
*
Stanley Kramer

**Stanley Earl Kramer** (29. syyskuuta 1913 Hell's Kitchen, New York City, New York – 19. helmikuuta 2001 Woodland Hills, Los Angeles, Kalifornia) oli yhdysvaltalainen elokuvaohjaaja ja tuottaja. Hän oli moninkertainen Oscar-ehdokas ja voitti vuonna 1961 yhden erikois-Oscareista, Irving G. Thalbergin muistopalkinnon. 

Kramer tuotti ja ohjasi epätavallisia, kantaa ottavia elokuvia aiheista, joita ei usein käsitelty Hollywoodin elokuvatuotannossa.
Eräs Kramerin tunnetuimmista elokuvista on *Nürnbergin tuomio* (1961), jolla hän voitti vuonna 1962 parhaan ohjaajan Golden Globen. 
*[[Arvaa kuka tulee päivälliselle]]* oli taloudellinen menestys ja kymmenen Oscarin ehdokas. 

Kramerilta ilmestyi vuonna 1997 omaelämäkerta *A Mad Mad Mad Mad World: A Life in Hollywood*. Hän menehtyi keuhkokuumeeseen 87-vuotiaana.

Kramerilla on tähti Hollywood Walk of Famella.

## Filmografiaa

*1949: *[[Nyrkkeilysankari]]* (tuotanto)
*1949: *[[He olivat sankareita]]* (tuotanto)
*1950: *[[Miehet (elokuva)|Miehet]]* (tuotanto)
*1950: *[[Cyrano – miekan mestari]]* (tuotanto)
*1951: *[[Kauppamatkustajan kuolema (vuoden 1951 elokuva)|Kauppamatkustajan kuolema]]* (tuotanto)
*1952: *[[Sheriffi (elokuva)|Sheriffi]]* (tuotanto)
*1953: *[[Tri T:n 5000 sormea]]* (tuotanto)
*1955: *[[Elämän muukalainen]]* (ohjaus ja tuotanto)
*1957: *[[Ylpeys ja intohimo]]* (ohjaus ja tuotanto)
*1958: *[[Kahle]]* (ohjaus ja tuotanto)
*1959: *[[Viimeisellä rannalla (elokuva)|Viimeisellä rannalla]]* (ohjaus ja tuotanto)
*1960: *[[Joka tuuleen kylvää]]* (ohjaus ja tuotanto)
*1961: *[[Nürnbergin tuomio]]* (ohjaus ja tuotanto)
*1962: *[[Heräävä elämä]]* (tuotanto)
*1963: *[[Mieletön, mieletön maailma]]* (ohjaus ja tuotanto)
*1965: *[[Narrilaiva]]* (ohjaus ja tuotanto)
*1967: *[[Arvaa kuka tulee päivälliselle]]* (ohjaus ja tuotanto)
*1969: *[[Santa Vittorian salaisuus]]* (ohjaus ja tuotanto)
*1971: *[[Juurettomat]]* (ohjaus ja tuotanto)
*1973: *[[Vihan lähde]]* (ohjaus ja tuotanto)
*1977: *[[Viikatemiehet]]* (ohjaus ja tuotanto)

## Lähteet

## Aiheesta muualla
* 
## Kirjallisuutta
* Frost, Jennifer: * Producer of Controversy : Stanley Kramer, Hollywood Liberalism, and the Cold War.* University Press of Kansas, 2017.  .
Jacques-Louis de Valon

**Jacques-Louis de Valon**, Mimeuren markiisi (19. marraskuuta 1659 Dijon – 3. maaliskuuta 1719 Pariisi) oli ranskalainen sotilas, kääntäjä, runoilija, ja hän oli myös Ranskan akatemian jäsen.

## Elämäkerta
Hän oli Ranskan kruununperillisen Dauphin’in Menin ja hän antautui sotilasuralle, joka huipentui kenraaliluutnantin arvoon. Kuningas Ludvig XIV korotti Mimeuren tilat markiisikunnaksi noin vuonna 1697 ja juuri häntä varten.

Hän kirjoitti joitakin runomuotoisia näytelmiä, joita ei kuitenkaan painettu. Hänen ystävänsä François Louis de Bourbon-Conti (Contin ruhtinas),  kuninkaan rakastajatar Françoise Athénaïs de Rochechouart de Mortemart, (Montespanin markiisitar) sekä Nicolas Boileau yllyttivät häntä hakeutumaan Ranskan akatemian jäseneksi, ja hänet valittiinkin tuon lähes satavuotiaan instituutin jäseneksi vuonna 1707. On arveltu, että Antoine Houdar de La Motte kirjoitti puheen, jolla hänet vastaanotettiin akatemian jäseneksi.

Viimeisin kirjallinen tuote, joka häneltä on tiedossa, on vuonna 1715 valmistunut imitaatio Horatiuksen oodista.

## Lähteet

## Aiheesta muualla
*Ranskan akatemian elämäkertatiedot
Taidehalli

**Taidehalli** () on kuvataiteen vaihtuvien näyttelyiden tai muiden näyttelyiden esittämiseen tarkoitettu näyttelytila tai rakennus. Taidehalli poikkeaa taidemuseosta siten, että tavallisesti sen tehtävänä ei ole taiteen tutkimustoiminta. Taidehalli joko ylläpitää tai ei ylläpidä taidekokoelmia. Taidehallit ovat tavallisesti myös näyttelytiloina suurempia kuin taidegalleriat ja niiden ensisijainen tehtävä on taiteen esittely. Tavallisesti taidehallin organisaation takana on taide- tai taiteilijayhdistys, kaupunki, yritys tai näiden yhteisosuus säätiössä.

Ensimmäiset taidehallit perustettiin Saksassa 1800-luvun alussa. Eräs kuuluisia saksalaisia taidehalleja on vuonna 1869 avattu Hampurin taidehalli, joka perustamisen takana oli vuonna 1817 perustettu Hampurin taideyhdistys. Ruotsissa taidehalleja on runsaasti. Liljevalchin taidehalli Tukholmassa otettiin käyttöön vuonna 1916 ja Malmön taidehalli on eräs suurimpia nykytaiten näyttelytiloja Euroopassa. Bonniersin taidehalli Tukholmassa perustettiin vuonna 2005.  

Helsingin Taidehalli on toiminut vuodesta 1928 nykytaiteen merkittävänä näyttelypaikkana Etu-Töölössä. Myös Vaasassa, Seinäjoella ja Porvoossa on taidehalli. 

## Aiheesta muualla
### Taidehallit Suomessa

* Porvoon taidehalli  
* Vaasan taidehalli  
* Seinäjoen taidehalli 
* Helsingin taidehalli
* Turun Taidehalli

### Muissa maissa

* Liljevalchin taidehalli
* Bonniersin taidehalli, Tukholma 
* Magasin 3, Tukholma 
* Malmön taidehalli  
* Tallinnan taidehalli  
* Hampurin taidehalli
* Wienin taidehalli 
* Mûcsarnokin taidehalli Budapestissa 
* The New York Kunsthalle
Arnoldo de Winkelried Bertoni

**Arnoldo da Winkelried Bertoni** (28. joulukuuta 1878 − 1973) oli Sveitsissä syntynyt paraguaylainen eläintieteilijä.

Hänen vanhempansa olivat sveitsiläistä syntyperää olevat luonnontieteiden tohtori Moisés Giacomo (Santiago) Bertoni ja Eugenia Rossetti. Hän sai nimensä kunnianosoituksena vuonna 1386 Sveitsin Sempachissa vaikuttaneen Arnoldo de Winkelriedin mukaan. Hän muutti vanhempiensa ja sisarustensa mukana Argentiinaan maaliskuussa 1884 ja sieltä Paraguayhin noin 1886.

Bertoni tutki erityisesti mehiläisiä mutta myös lintuja. Hän muun muassa kuvaili kääpiötypäköiden suvun (*Myiornis*) vuonna 1901. Hän oli eläintieteen professori ja Paraguayn tieteellisen seuran jäsen.

## Teoksia
* *Aves nuevas del Paraguay* (1901).
* *Contribución á la biología de las avispas y abejas del Paraguay* (1910).
* *Catálogo sistemático de los vertebrados del Paraguay* (1912).

## Lähteet
* Arnoldo da Winkelried Bertoni
Plain White T’s

**Plain White T's** on yhdysvaltalainen poprock-yhtye, jonka hitti on "Hey There Delilah" albumilta *[[All That We Needed]]* (2005).

## Albumit
**Come on Over* (2001)
**Stop* (2002)
**All That We Needed* (2005)
**Every Second Counts* (2006)
**Big Bad World* (2008)
**The Wonders Of The Younger* (2010)

## Jäsenet
*Tom Higginson - kitara/laulaja
*Dave Tirio - kitara
*Mike Retondo - basso
*De'Mar Hamilton - rummut
*Tim Lopez - kitara
Bach-kukkaterapia

**Bach-kukkaterapiassa** käytetään kukkauutteita, jotka valmistajan mukaan on valmistettu luonnonkukista. Yksi valmiste on niin sanottuja parantavia ominaisuuksia sisältävä luonnonlähteen vesi.

Uutteilla ei hoideta sairautta vaan ihmistä, jonka persoona ratkaisee valmisteen valinnan. Niiden on tarkoitus vahvistaa ihmistä torjumaan sairautta ja stressiä. Uutteita käytetään muuhunkin kuin pelkästään sairaustilojen hoitamiseen, esimerkiksi väsyneen, masentuneen ihmisen uskotaan toipuvan uutteiden avulla. Uutteita käytetään myös eläinten hoitoon. 

Toisin kuin homeopaattiset lääkkeet Bachin uutteet valmistetaan kaikki myrkyttömistä kasveista, sillä menetelmän mukaan ”positiivinen energia” voi torjua tai neutraloida ”negatiivisen energian”. Kontrolloiduissa tutkimuksissa menetelmä ei ole osoittautunut plaseboa tehokkaammaksi.

Menetelmän perustaja on brittiläinen lääkäri Edward Bach (1886–1936), joka kehitti sen perinteisen homeopatian pohjalta. Bach valmistui lääkäriksi ja toimi alkuun lääkärinä, mutta hän siirtyi myöhemmin lontoolaiseen homeopaattiseen sairaalaan. Vuonna 1930 hän alkoi kehitellä omaa menetelmäänsä ja perusti myöhemmin erityisen terapiakeskuksen.

## Lähteet

* Yrityksen sivusto
* Who Named it? Edward Bach, elämäkerta
Anthony Caro

**Anthony Caro** (8. maaliskuuta 1924 Surrey – 23. lokakuuta 2013) oli brittiläinen abstrakti kuvanveistäjä. Hän opetti Lontoon St. Martin’s School of Artissa vuosina 1953–1981. 

## Lähteet
Julia Álvarez

**Julia Álvarez** (s. 27. maaliskuuta 1950) on yhdysvaltalainen romaanikirjailija ja runoilija. 

Álvarez syntyi New Yorkissa, mutta perhe palasi kotiseuduilleen Dominikaaniseen tasavaltaan tyttären ollessa kolmen kuukauden ikäinen. Vuonna 1960 perhe muutti takaisin Yhdysvaltoihin. 

Alvarez opiskeli luovaa kirjoittamista Syracusen yliopistossa. Hän on opettanut Middlebury Collegessa vuodesta 1988.

Álvarezin tunnetuimpiin teoksiin kuuluu Dominikaaniseen tasavaltaan sijoittuva romaani *En el tiempo de las mariposas* (1994, engl. 2001), joka käsittelee Rafael Leónidas Trujillon diktatuuria ja sitä vastaan taistelleiden Mirabalin siskojen kolmoismurhaa 25. marraskuuta 1960.

## Lähteet

## Aiheesta muualla
Erlend Øye

**Erlend Øye** (s. 21. marraskuuta 1975 Bergen) on norjalainen muusikko. Hänet tunnetaan parhaiten popduo Kings of Conveniencesta yhdessä Eirik Glambek Bøekin kanssa. 

Øye perusti jo 1990-luvun puolessavälissä ystäviensä kanssa yhtyeen Kings of Convenience, joka aloitti vuonna 1998 ja julkaisi debyyttialbuminsa* Quiet is the New Loud* vuonna 2001. 

Øye julkaisi vuonna 2003 sooloalbumin *Unrest* sekä vuonna 2004 remix-albumin DJ-Kicks -sarjaan. Toinen huomattava sivuprojekti on yhtye The Whitest Boy Alive, jonka ensimmäinen single *Burning* toukokuussa 2006. Yhtyeen ensimmäinen albumi *Dreams* julkaistiin 21. kesäkuuta 2006.

## Diskografia
### Albumit
**Unrest* (2003)
**DJ-Kicks: Erlend Øye* (remixalbumi) (2004)

### Singlet
**Sudden Rush* (2003)
**Sheltered Life* (2003)
**The Black Keys Work* (2004)

## Aiheesta muualla
*Viralliset sivut 
*Kings of Conveniencen sivut 
*The Whitest Boy Aliven sivut
JR 8

**JR 8** tarkoittaa
* Jalkaväkirykmentti 8, Suomen armeijan talvisodanaikainen joukko-osasto 
* Jalkaväkirykmentti 8, Suomen armeijan jatkosodanaikainen joukko-osasto
* Karjalan Prikaatin edeltäjä vuoteen 1952 saakka
Matti Virmanen

**Matti Virmanen** (s. 30. marraskuuta 1960 Helsinki) on suomalainen jääkiekkotoimija ja Jokereiden entinen pitkäaikainen toimitusjohtaja. Nykyään hän toimii NHL-joukkue Edmonton Oilersin Pro Scouttina sekä SM-liigajoukkue Vaasan Sportin pelaajakoordinaattorina.

## Peliura

Virmanen edusti kasvattajaseuraansa Jokereita ainoastaan neljän ottelun verran SM-liigassa kaudella 1980–1981. Hän voitti Norjan liigan pistepörssin vuonna 1983 pelatessaan Bergenin joukkueessa. Suomessa Virmanen on pelannut vanhemmalla iällä alemmilla sarjatasoilla.

## Toimitusjohtaja

Matti Virmanen toimi Jokerit HC Oyj:n toimitusjohtajana vuodesta 1999 vuoteen 2008. Hänen aikanaan Jokerit voitti Suomen mestaruuden kerran 2002, sijoittui hopealle kolme kertaa 2000, 2005 ja 2007 sekä voitti Continental Cupin vuonna 2003.

## Muut tehtävät
Kesällä 2008 Matti Virmanen aloitti Jokerit HC Oyj:n urheilutoimenjohtajan tehtävissä. Jokerien uutena toimitusjohtajana aloitti Keijo Säilynoja 16.6.2008. Urheilutoimenjohtajana Virmanen toimi vuoteen 2010 asti. Virmanen on toiminut NHL-seura Edmonton Oilersin pelaajatarkkailijana vuodesta 2010.

## Lähteet

## Aiheesta muualla
*
Glukogeeninen aminohappo

**Glukogeenisiksi aminohapoiksi** kutsutaan aminohappoja, joiden hajotuksen tuotteena saadaan joko pyruvaattia tai jotain sitruunahappokierron välituotetta. Näitä aminohappojen hajotuksen tuotteita voidaan käyttää energiantuotantoon, niistä voidaan muodostaa maksassa glykogeeniä tai glukoosia tai lihaksissa glykogeeniä. Loput aminohapoista ovat ketogeenisiä aminohappoja. Osa aminohapoista on sekä keto- että glukogeenisia.
Oscar Pettiford

**Oscar Pettiford** (30. syyskuuta 1922 – 8. syyskuuta 1960) oli yhdysvaltalainen jazz-sellisti, -kontrabasisti ja -säveltäjä, joka tuli tunnetuksi pääasiassa bebop-genren vaikuttajana.

Pettiford syntyi Okmulgeessa, Oklahomassa. Hän teki menestyksekästä yhteistyötä muiden muassa Dizzy Gillespien, Coleman Hawkinsin, Duke Ellingtonin ja Thelonious Monkin kanssa. Hänen sävellyksiään ovat "Tricotism", "Laverne Walk", "Bohemia After Dark", "Swingin' Till the Girls Come Home". 

Pettiford lähti vuonna 1958 Eurooppaan ja asettui Tanskaan pääkaupunkiin Kööpenhaminaan, jossa hän kuoli äkilliseen sairauteen 37-vuotiaana. 

## Aiheesta muualla
* Elämäkerta allmusic.comissa
Ruskoruostepyrstö

**Ruskoruostepyrstö** (*Cercotrichas hartlaubi*), myös *Erythropygia hartlaubi*, on keskiafrikkalainen varpuslintu. *Cercotrichas*-sukuun (Boie, 1831) kuuluu 10 lajia.

## Koko ja ulkonäkö
Muistuttaa satakieltä höyhenpuvun ollessa päältä ruskea ja vatsapuolelta likaisenvalkea. Rinta on harmaanruskea. Pyrstö on melko pitkä ja ruskea ja sen reunasulat ovat vaaleammat. Laulaessaan lintu nostelee pyrstöään pystyyn ja alas.

## Esiintyminen
Ruskoruostepyrstö elää päiväntasaajan Afrikassa ja sen elinalue on noin 720&nbsp;000 neiliökilometriä. Lajin kanta on elinvoimainen.

## Elinympäristö
Laji elää kosteilla savanneilla.

## Lähteet
K-kauppiasliitto

**K-kauppiasliitto** on yhteistoiminta- ja edunvalvontajärjestö, johon kuuluvat kaikki K-kauppiaat. Liiton tehtävänä on K-kauppiasyrittäjyyden kehittäminen ja vahvistaminen sekä jäsentensä yhteisten etujen ajaminen.

K-kauppiasliitto ry on Keskon suurin osakkeenomistaja 4,25&nbsp;prosentin osakeomistuksella ja 11,03&nbsp;prosentin osuudella äänimäärästä (tilanne 31.12.2018).

## Lähteet
Pakkolaki

**Pakkolaki** tarkoittaa lakia, jolla rajoitetaan työmarkkinajärjestöjen vapautta sopia työehtosopimusten rajoista, jolloin työehtojen tasoa alennettaisiin vallitsevasta tasosta. Koska työmarkkinajärjestöt voivat tavallisesti sopia lainsäädännöstä poiketen työntekijöiden edullisimmista työehdoista, pakkolailla niiden neuvottelu- ja sopimusoikeutta rajattaisiin.

Yksityisoikeuden professorin Ulla Liukkusen mukaan sanan käyttö oli vuonna 2015 Sipilän hallituksen pakkolakisuunnitelmien aikana muuttunut poliittisesti latautuneeksi, koska sillä viitataan myös lain säätämiseen liittyviin ongelmiin. Sipilän hallituksen suunnitelmissa pakkolaki olisi koskenut sunnuntai- ja ylityökorvauksia sekä sairausajan palkkaa.

## Esimerkkejä pakkolaeista

* Vuonna 2005 silloinen valtiovarainministeri Antti Kalliomäki käytti pakkolakia kuvaamaan pyrkimystään rajoittaa kuntien kaavoitusoikeutta. Pakkolailla oltaisiin velvoitettu kuntia kaavoittamaan asuntoja ripeämpään tahtiin.

* Tehyn työtaistelun yhteydessä vuonna 2007 säädettiin pakkolaki, jolla hoitajat olisi olisi pakotettu hoitajat töihin, jos irtisanoutumiset olisivat toteutuneet.
* Vuonna 2015 Sipilän hallituksen aikana suunniteltiin osittaista pakkolakia, jolla oltaisiin pyritty leikkaamaan sunnuntailisiä, ylityökorvauksia ja sairausajan palkkaa.

* Marinin hallitus valmisteli vuonna 2022 potilasturvallisuuslakia, joka velvoittaisi hoitajat töihin lakon aikana. Tästä Marinin hallituksen valmistelemasta pakkolaista käytettiin lisäksi termiä pakkotyölaki.

## Historia
Pakkolaki määriteltiin 1930-luvulla ehdottomaksi lainmääräykseksi (), jonka vastakohta oli tahdonvaltainen lainmääräys (*jus dispositivum*). Julkinen oikeus eli valtiota ja kuntia koskeva oikeus oli enimmäkseen ehdotonta oikeutta, kun taas yksityishenkilöiden välisiä suhteita koskeva oikeus oli tahdonvaltaista eli asianosaiset saivat sopia asioista säännösten määräyksistä poiketen. Tahdonvaltaisen lainmääräyksen sijaan nykyisin käytetään nimitystä tahdonvaltainen oikeussäännös.
## Lähteet
Ketogeeninen aminohappo

**Ketogeenisiä aminohappoja** ovat aminohapot, joiden hajotuksessa muodostuu asetoasetaattia, asetyylikoentsyymi-A:ta tai asetoasetyylikoentsyymi-A:ta. Koska näiden molekyylien hiiliketju ei toimi substraattina glukoneogeneesissä, niistä ei voida muodostaa glukoosia tai glykogeeniä. Puhtaasti ketogeenisiä aminohappoja ovat vain leusiini ja lysiini. Loput aminohapoista ovat joko glukogeenisiä tai sekä keto- että glukogeenisiä.
Orlando Cepeda

**Orlando Manuel Cepeda Pennes** (17. syyskuuta 1937 – 28. kesäkuuta 2024) oli puertoricolainen baseballpelaaja. Hän pelasi MLB-tasolla vuosina 1958–1974.

Cepeda sai vuonna 1999 paikan Baseball Hall of Famesta.

## Joukkueet
Joukkueet, joissa Cepeda uransa aikana pelasi, olivat aikajärjestyksessä:
* San Francisco Giants (1958–1966)
* St. Louis Cardinals (1966–1968)
* Atlanta Braves (1969–1972)
* Oakland Athletics (1972)
* Boston Red Sox (1973)
* Kansas City Royals (1974) 

## Lähteet
Saudi-Arabia olympialaisissa

**[[Saudi-Arabia]]** osallistui olympialaisiin ensimmäisen kerran Münchenin 1972 kesäolympialaisissa. Siitä lähtien se on osallistunut kaikkiin kesäolympialaisiin lukuun ottamatta Moskovan 1980 kisoja, joita se boikotoi. Maa on saavuttanut yhteensä kolme olympiamitalia, kaksi Sydneyssä 2000 ja yhden Lontoossa 2012. Talviolympialaisiin se ei ole osallistunut. Saudi-Arabian lakien mukaan naiset eivät saaneet osallistua olympialaisiin, ja ennen Lontoon 2012 kisoja ei olympialaisissa ollut kilpaillut yhtään saudiarabialaista naisurheilijaa. KOK:n painostuksen alla Saudi-Arabia taipui ja naisten sallittiin osallistua olympialaisiin ensimmäistä kertaa Lontoon vuoden 2012 kisoissa, jolloin naisista olivat mukana judoka Wojdan Shaherkani ja 800 metrin juoksija Sarah Attar.

Saudi-Arabian ainoat olympiamitalistit ovat Sydneyssä 2000 hopeaa 400 metrin aitajuoksussa saavuttanut yleisurheilija Hadi Soua'an Al-Somaily ja samoissa kisoissa esteratsastuksessa pronssia saavuttanut Khaled Al-Eid sekä pronssille Lontoossa 2012 yltänyt esteratsastusjoukkue.

## Mitalit lajeittain

## Mitalit olympialaisittain

## Olympiamitalistit

## Lähteet
Rob Dyrdek

**Robert ”Rob” Dyrdek** (s. 28. kesäkuuta 1974 Kettering, Ohio) on yhdysvaltalainen tosi-tv-tähti, juontaja, tuottaja, näyttelijä ja entinen ammattirullalautailija. 
Hän asuu tällä hetkellä Hollywoodissa, Kaliforniassa. Rob Dyrdek on ollut mukana kaikissa Skate-pelisarjan peleissä ja rikkonut 21 rullalautailuun liittyvää Guinnessin maailmanennätystä. Hän on myös näytellyt Street Dreams -elokuvassa. Dyrdekin lautasponsori on Alien Workshop. 

Dyrdek voitti 12-vuotiaana ensimmäisen kilpailunsa ja hänestä tuli G&S-rullalautajoukkueen nuorin jäsen. 16-vuotiaana hänestä tuli ammattilainen. San Diegoon hän muutti vuonna 1994. Dyrdekillä oli myös oma tosi-tv-ohjelma, Rob & Big, jota hän teki entisen henkivartijansa Christopher "Big Black" Boykinin kanssa.

Dyrdek juontaa omaa ohjelmaansa, jonka nimi on Ridiculousness. Hän kommentoi ohjelmassa internet videoita Chanel West Coastin, Steelo Brimin ja vierailevan tähden kanssa.
Hän on myös tehnyt ohjelmaa Punk'd ja Rob Dyrdek's Fantasy Factory. 

## Yksityiselämä
Dyrdek meni naimisiin vuonna 2016 silloisen tyttöystävänsä, Bryiana Noelle Floresin kanssa. Pari sai vuonna 2016 esikoispojan. Dyrdekillä on kaksi koiraa, Meety ja Beefy.

## Lähteet

## Aiheesta muualla
Kuwait olympialaisissa

**[[Kuwait]]** osallistui olympialaisiin ensimmäisen kerran Méxicon 1968 kesäolympialaisissa. Siitä lähtien se on osallistunut kaikkiin kesäolympialaisiin, lukuun ottamatta vuoden 2016 kesäolympialaisia, joihin maa ei saanut osallistumisoikeutta maan hallituksen sekaannuttua Kuwaitin olympiakomitean toimintaan. Kuwaitilaiset urheilijat osallistuivat vuoden 2016 olympialaisiin itsenäisinä urheilijoina. Talviolympialaisiin Kuwait ei ole osallistunut.

Kuwaitin ainoat olympiamitalistit ovat ampujat Fehaid Al-Deehani ja Abdullah Al-Rashidi. Al-Deehani saavutti pronssia Sydneyssä 2000 kaksoistrapissa ja Lontoossa 2012 trapissa. Al-Rashidi saavutti pronssia skeetissä Tokiossa 2021.

## Mitalit lajeittain

## Mitalit olympialaisittain

## Olympiamitalistit

## Lähteet
Peberholm

**Peberholm** () on noin 1,3 neliökilometrin kokoinen keinotekoinen saari Juutinraumassa Tanskan ja Ruotsin välissä. Se sijaitsee Tanskan aluevesillä Saltholmin saaren eteläpuolella Kööpenhaminan lähellä. Keinosaari rakennettiin, sillä Tanskan ja Ruotsin välisen tie- ja ratayhteyden vetämistä Saltholmin saaren kautta vastustettiin luontoarvoihin vedoten. Saaren kohdalla korkealla sillalla kulkevat väylät laskeutuvat tunneliin, koska muutoin ne olisivat Kastrupin lentoasemalta nousevien lentokoneiden tiellä.

Peberholmin rakentamiseen käytettiin Juutinrauman pohjasta otettua maa-ainesta. Saarelle on vuosien saatossa muodostunut omanlaisensa kasvi- ja eliökanta, johon kuuluu harvinaisiakin lajeja.

Nimi Peberholm tarkoittaa ”pippurisaarta”, ja se on nimetty läheisen Saltholmin (”Suolasaari”) pariksi.

## Lähteet
Salaliittoteoria (albumi)

**Salaliittoteoria** on rap-artisti Seppo Lampelan *Steen1* -nimellä julkaistu debyyttialbumi. Albumi julkaistiin vuonna 30. tammikuuta 2004 Monsp Recordsin kautta.

## Taustaa
Albumi nousi seuraavalla viikolla ilmestymisestään Suomen virallisella albumilistalla sijalle 36. Lampelan edesmenneelle ystävälle omistetusta kappaleesta "Jarden träkki" on kuvattu musiikkivideo. Antti Salmisen ja Saija Salosen ohjaama video voitti Oulun musiikkivideofestivaaleilla Teinipumpelin eli uuden ohjaajan palkinnon. Varsinkin *100% vihaa ja väkivaltaa* herätti kohua sen virkavaltaa kohtaan sisältämän vihamielisyyden takia. Levyn ensimmäisen painoksen Lampela julkaisi nimellä *[[Steen Christensen]]*. Yleisen vastustuksen vuoksi nimi piti muuttaa ja se vaihtui Steen1:ksi. Kansi eroaa myös kuvitukseltaan hieman muista painoksista.

## Kappaleet
# Intro (1:44)
# Hyvästä perheestä (3:27)
# Sinisiä rappuja ja punaisia hintalappuja (4:11)
# Veri vetää itään (mukana Petos, Pikkupiru, Notkea Rotta ja Rohtori Laine) (4:15)
# Pikku pirihuora (4:44)
# Skit: Pikkupiru (0:12)
# 100% vihaa ja väkivaltaa (4:48)
# Pikkuäpärät (1:59)
# Verkon samalla puolella (mukana Vaeltava Aave ja Lerha Memmy Possesta) (3:36)
# Jarden träkki (4:31)
# Confessions of a Corporate Rapper (mukana Yavis) (2:02)
# Vitut susta (3:30)
# Näkymätön mies (3:29)

## Biitit
* Steen1: 1, 3, 7
* Liukas Niklas & Steen1: 2, 4, 5, 8, 9, 10, 11
* Liukas Niklas: 12, 13

## Salaliittoteoria by Huge L
Albumista julkaistiin seitsemän kappaleen remixversio 9. joulukuuta 2009. Sen kaikki biitit on tehnyt rap-artisti Huge L. Kuten alkuperäisen *Salaliittoteorian*, tämänkin julkaisi Monsp.

### Kappaleet
# 100% vihaa ja väkivaltaa
# Hyvästä perheestä
# Jarden träkki
# Pikkuäpärät
# Pikku pirihuora
# Sinisiä rappuja ja punaisia hintalappuja
# Vitut susta

## Lähteet

## Aiheesta muualla
* Albumin arvostelu Desibeli -sivustolla
* Albumin arvostelu Noise -sivustolla
The Alarm

**The Alarm** on brittiläinen Rhylissa, Walesissa vuonna 1978 nimellä Seventeen perustettu uuden aallon punkpop/rock-yhtye. Yhtyeen tunnetuin kappale on Yhdysvaltain mainstream rock ja modern rock -listojen ykköseksi noussut single "The Stand" (1983).

The Alarm keikkaili ja levytti 1990-luvun alkupuolelle asti, jolloin Mike Peters jätti yhtyeen. Peters herätti The Alarmin uudelleen henkiin ja levytti uuden kokoonpanon kanssa vuonna 2004 albumin *In The Poppy Fields* (ensimmäinen single julkaistiin salanimellä The Poppy Fields). Helmikuussa 2006 julkaistiin yhtyeen albumi *Under Attack*. Uuden kokoonpanon levytykset on julkaistu nimillä Alarm MMII, Alarm MMIII, Alarm MMIV, Alarm MMVI, Alarm MMVII, Alarm MMVIII, Alarm MMX sekä Alarm MM+.

## Kokoonpano

* Mike Peters (oik. Michael L Peters, s. 25. helmikuuta 1959, Prestatyn, Wales) – laulu, kitara, huuliharppu
* Dave Sharp (s. 28. tammikuuta 1959, Salford) – kitara
* Eddie MacDonald (s. 1. marraskuuta 1959, St Asaph, Wales) – basso
* Nigel Twist (oik. Nigel Buckle, s. 18. heinäkuuta 1958, Manchester) – rummut

## Diskografia

### Albumit

* *The Alarm* (IRS Records - heinäkuu 1983) US #126
* *Declaration* (IRS Records - helmikuu 1984) - UK #6, US #50
* *Strength* (IRS Records - lokakuu 1985) - UK #18, US #39
* *Eye Of The Hurricane* (IRS Records - marraskuu 1987) - UK #23, US #77
* *Electric Folklore Live* (IRS Records - marraskuu 1988) - UK #62, US #167
* *Change* (IRS Records - syyskuu 1989) - UK #13, US #75 (levystä on myös walesinkielinen versio *Newid*)
* *Standards* (IRS Records - marraskuu 1990) - UK #47, US #177
* *Raw* (IRS Records - huhtikuu 1991) - UK #33, US #161 (levystä on myös walesinkielinen versio *Tån*)
* *In The Poppy Fields* (Snapper Music - 2004)
* *Under Attack* (Liberty Records - 13. helmikuuta 2006) UK #138
* *Guerilla Tactics* (2008)
* *Direct Action* (2010)
* *Blood Red* (2017)
* *Viral Black* (2017)
* *Equals* (2018)
* *Sigma* (2019)
* *War* (2021)

## Lähteet

## Aiheesta muualla

* Viralliset kotisivut 
* The Alarm All Music Guidessa
Arabiemiraatit olympialaisissa

**[[Arabiemiraatit]]** osallistui olympialaisiin ensimmäisen kerran Los Angelesin vuoden 1984 kesäolympialaisissa. Siitä lähtien se on osallistunut kaikkiin kesäolympialaisiin. Maa on saavuttanut kaksi olympiamitalia. Talviolympialaisiin se ei ole osallistunut.

Arabiemiraattien ainoa olympiavoittaja on ampuja Ahmed Al Maktoum, joka saavutti kaksoistrapin olympiakultaa vuoden 2004 olympialaisissa. Maan toinen mitalisti on judoka Sergiu Toma, joka saavutti pronssia vuoden 2016 olympialaisissa.

## Mitalit lajeittain

## Mitalit olympialaisittain

## Olympiamitalistit

## Lähteet
Qatar olympialaisissa

**[[Qatar]]** osallistui olympialaisiin ensimmäisen kerran Los Angelesin 1984 kesäolympialaisissa. Siitä lähtien se on osallistunut kaikkiin kesäolympialaisiin. Talviolympialaisiin se ei ole osallistunut. Ennen Lontoon 2012 kisoja ei olympialaisissa ollut kilpaillut yhtään qatarilaista naisurheilijaa. Lontoon kisoissa Qatarin 12 urheilijasta neljä oli naisia.

Qatarin menestynein laji olympialaisissa on yleisurheilu, josta se on saanut suurimman osan mitaleistaan. Maan menestynein olympiaurheilija on korkeushyppääjä Mutaz Essa Barshim.

## Mitalit lajeittain

## Mitalit olympialaisittain

## Olympiamitalistit

## Lähteet
Gore-Tex

**Gore-Tex** on PTFE-muovista valmistettu mikrohuokoinen kalvo. Sitä käytetään eri tarkoituksiin, mutta parhaiten se tunnetaan veden- ja tuulenpitävistä vaatteista ja jalkineista. Vedenpitävyydestään huolimatta Gore-Tex-kangas hengittää: kalvon pienet huokoset estävät vesipisaroiden läpipääsyn vaatteen ulkopuolelta, mutta sisäpuolella oleva hienojakoisempi höyry pääsee sen sijaan kalvon läpi. Gore-Tex on W.L. Gore & Associates -yhtiön rekisteröity tavaramerkki. Gore-Texin kaupallinen valmistus aloitettiin vuonna 1976.

Markkinoille on tullut myös muita ominaisuuksiltaan samantyyppisiä materiaaleja.

## Aiheesta muualla
Irak olympialaisissa

**[[Irak]]** osallistui **[[Olympialaiset|olympialaisiin]]** ensimmäisen kerran Lontoon 1948 kesäolympialaisissa. Se on saavuttanut yhden olympiamitalin. Talviolympialaisiin se ei ole osallistunut.

Irakin toistaiseksi ainoa olympiamitalisti on Rooman 1960 kesäolympialaisissa pronssia painonnoston kevyessä sarjassa (alle 67,5 kg) saavuttanut Abdul Wahid Aziz.

## Mitalit lajeittain

## Mitalit olympialaisittain

## Olympiamitalistit

## Lähteet
Sergejs Žoltoks

**Sergejs Žoltoks** (, 2. joulukuuta 1972 – 3. marraskuuta 2004) oli latvialainen jääkiekkoilija. Uransa aikana hän pelasi 10 kautta NHL:ssä. Kausi 2003–2004 jäi hänen viimeisekseen, koska  aikana pelatessaan Riga 2000:n joukkueessa, hän menehtyi sydänkohtaukseen.

Boston Bruins varasi Žoltoksin   numerolla 55. Hän oli menestyksekkäästi pelannut Neuvostoliiton joukkueessa jääkiekon nuorten MM-kisoissa. Varauksen jälkeen hän matkusti Pohjois-Amerikan pelikentille, mutta pääosin pelasi vain farmiliigoissa. Tilanne muuttui, kun Bruins myi Žoltoksin Ottawa Senatorsiin, jossa hän alkoi saada peliaikaa. NHL-uransa aikana hän pelasi Senatorsin jälkeen vielä Montreal Canadiensissa, Edmonton Oilersissa, Minnesota Wildissa ja Nashville Predatorsissa.

Työsulkukaudella 2004–2005 Žoltoks palasi Latvian jääkiekkoliigaan Riga 2000:n joukkueeseen. 3. marraskuuta 2004 Riga 2000 pelasi ottelua Minskissä paikallista Dynamo Minskiä vastaan. Kesken ottelun Žoltoks pyörtyi, mutta virkosi ja meni pukuhuoneeseen. Pukuhuoneessa hän luuhistui ja kuoli. Ruumiinavauksessa kuolinsyyksi todettiin sydämen vajaatoiminta. Hän oli ollut aikaisemmin samana vuonna sydänvian takia tarkkailussa sairaalassa.

## Tilastot

## Aiheesta muualla

*
Singapore olympialaisissa

**[[Singapore]]** osallistui **[[olympialaiset|olympialaisiin]]** ensimmäisen kerran Lontoon 1948 kesäolympialaisissa. Siitä lähtien se on osallistunut kesäolympialaisiin omalla joukkueellaan kahta poikkeusta lukuun ottamatta. Tokion 1964 olympialaisten aikaan maa kuului Malesiaan, jolloin Singaporen urheilijat olivat osa Malesian joukkuetta. Vuoden 1980 Moskovan olympialaisia Singapore boikotoi. Talviolympialaisiin Singapore osallistui ensimmäisen kerran Pyeongchangissa 2018.

Singapore on saavuttanut viisi olympiamitalia. Maan menestyksekkäin laji olympialaisissa mitalien määrällä mitattuna on pöytätennis, jossa se on saavuttanut yhden hopean ja kaksi pronssimitalia. Yksi hopeamitali on tullut painonnostosta. Ensimmäisen kultamitalinsa maa sai uinnista.

Singaporen ensimmäinen olympiamitalisti oli Rooman vuoden 1960 kesäolympialaisten painonnoston kevyessä sarjassa (alle 67,5 kg) hopeaa saavuttanut Tan Howe Liang. Maan seuraavat olympiamitalit tulivat vuoden 2008 Pekingin kesäolympialaisissa, jolloin naisten pöytätennisjoukkue Feng Tianwei, Li Jia Wei ja Wang Yue Gu, sijoittui naisten joukkuekilpailussa hopealle. Lontoossa 2012 maa sai kaksi mitalia pöytätenniksestä; Feng Tianwei saavutti pronssia naisten kaksinpelissä ja naisten joukkue sai pronssia joukkuekilpailussa. Rio de Janeiron olympialaisissa 2016 uimari Joseph Schooling voitti Singaporen historian ensimmäisen olympiakullan miesten 100 metrin perhosuinnissa.

Kaikista maailman valtiosta Singapore palkitsee olympiamenestyksen parhaiten rahallisesti; kullasta saa miljoona Singaporen dollaria (SGD) (noin 750 000 USD), hopeasta 500 000 SGD (~375 000 USD) ja pronssista 250 000 SGD (~188 000 USD). 

## Mitalit lajeittain

## Mitalit olympialaisittain

## Olympiamitalistit

## Lähteet
Sri Lanka olympialaisissa

**[[Sri Lanka]]** osallistui **[[Olympialaiset|olympialaisiin]]** ensimmäisen kerran Lontoon 1948 kesäolympialaisissa. Siitä lähtien se on osallistunut kaikkiin kesäolympialaisiin lukuun ottamatta Montréalin 1976 olympialaisia, joita se boikotoi. 1970-luvulle saakka Sri Lanka tunnettiin nimellä Ceylon. Talviolympialaisiin Sri Lanka ei ole osallistunut.

Maa on saavuttanut yhteensä kaksi olympiamitalia. Sen ensimmäinen olympiamitalisti oli Lontoon 1948 olympialaisissa hopeaa 400 metrin aitajuoksussa saavuttanut yleisurheilija Duncan White. Maan toisen olympiamitalin saavutti Sydneyn 2000 olympialaisten naisten 200 metrin juoksussa alun perin pronssille sijoittunut, mutta Marion Jonesin dopingkäryn myötä hopealle noussut Susanthika Jayasinghe.

## Mitalit lajeittain

## Mitalit olympialaisittain

## Olympiamitalistit

## Lähteet
Mongolia olympialaisissa

**[[Mongolia]]** osallistui **[[Olympialaiset|olympialaisiin]]** ensimmäisen kerran Innsbruckin 1964 talviolympialaisissa ja myöhemmin saman vuoden Tokion kesäolympialaisissa.

Paini on merkittävä osa Mongolian kulttuuria, ja se on myös olympialaisissa maan menestyksekkäin laji mitalimäärällä mitattuna. Kaikki painimitalit ovat tulleet vapaapainista. Lisäksi Mongolia on saanut menestystä judossa ja nyrkkeilyssä. Mongolian ensimmäinen olympiavoittaja oli Pekingissä 2008 judon alle 100-kiloisten sarjan voittanut Naidangiin Tüvshinbajar, joka on myös maan ainoa kaksinkertainen olympiamitalisti. Toinen olympiavoittaja oli Pekingissä nyrkkeilyn kääpiösarjan voittanut Badar-Uugan Enkhbat.

## Mitalit lajeittain

## Mitalit olympialaisittain

## Olympiamitalistit

## Lähteet
Mario Matt

**Mario Matt** (s. 9. huhtikuuta 1979 Zams, Itävalta) on itävaltalainen uransa lopettanut alppihiihtäjä.

Matt voitti pujottelun olympiakultaa vuonna 2014 ja on lisäksi voittanut maailmanmestaruuden samassa lajissa kahdesti; vuosina 2001 ja 2007. Vuoden 2007 kisoissa hän oli lisäksi voittamassa joukkuekilpailun mestaruutta Itävallan joukkueessa. Alppiyhdistetyn hopeaa hän sai vuoden 2001 maailmanmestaruuskisoista ja pujottelun pronssia 2013.

Matt pysyi huipulla poikkeuksellisen kauan ja on kaikkien aikojen toiseksi vanhin (vuoden 2018 voittajan André Myhrerin jälkeen) pujottelun olympiavoittaja. Ensimmäinen maailmancupin osakilpailuvoitto tuli vuonna 2000 ja viimeisin vuoden 2013 joulukuussa, jolloin hänestä tuli kaikkien aikojen vanhin pujottelun maailmancuposakilpailun voittanut kilpailija. Maailmancupin osakilpailuvoittoja hänellä on yhteensä viisitoista kappaletta ja kärkikolmikkoon hän sijoittui 42 kertaa. Maailmancupin kokonaiskilpailussa hän oli parhaimmillaan viides kaudella 2006–2007. Pujottelun maailmancupissa hän sijoittui kolmanneksi kaudella 2000–2001 ja toiseksi kaudella 2006–2007.

Vapaa-ajallaan Matt harrastaa mm. vaellusta ja jalkapalloa. Hän on myös innokas hevosmies. Mario Mattin Andreas-veli on freestylehiihtäjä ja Michael-veli on alppihiihtäjä.

## Kilpaura
### Maailmancupin osakilpailuvoitot (15)

## Lähteet
* 
* Mario Mattin kotisivut 
* http://www.iltasanomat.fi/alppihiihto/art-1426164248904.html 

## Aiheesta muualla
* Matt ski-db:n sivuilla
NHL:n varaustilaisuus 2001

**NHL:n varaustilaisuus 2001** oli National Hockey Leaguen , joka järjestettiin 23.–24. kesäkuuta 2001 National Car Rental Centerissä Sunrisessa, Floridassa. Tilaisuudessa varattiin yhteensä 289 pelaajaa yhdeksän kierroksen aikana.

## Varausjärjestys
### Kierros 1
Filippiinit olympialaisissa

**[[Filippiinit]]** osallistui **[[Olympialaiset|olympialaisiin]]** ensimmäisen kerran Pariisin 1924 kesäolympialaisissa. Siitä lähtien Filippiinit on osallistunut kaikkiin kesäolympialaisiin lukuun ottamatta Moskovan 1980 olympialaisia, joita maa boikotoi. Talviolympialaisiin se osallistui ensimmäisen kerran Sapporossa 1972. Ensimmäisen olympiamitalinsa Filippiinit saavutti Amsterdamin 1928 kesäolympialaisissa. Kaikkiaan maa on saavuttanut 14 olympiamitalia. Ainoan kultamitalin on voittanut painonnostaja Hidilyn Diaz Tokiossa 2021.

Filippiinit on saavuttanut olympiamitaleja neljässä eri urheilumuodossa. Eniten mitaleja sillä on nyrkkeilystä. Maan ensimmäinen mitalisti ja yhä ainoa kaksinkertainen mitalisti on uimari Teófilo Yldefonso, joka saavutti pronssia 200 metrin rintauinnissa vuosina 1928 ja 1932.

## Mitalit lajeittain

## Mitalit olympialaisittain

## Olympiamitalistit

## Lähteet
Laura Dern

**Laura Elizabeth Dern-Harper** (s. 10. helmikuuta 1967 Los Angeles, Kalifornia, Yhdysvallat) on yhdysvaltalainen Oscar-palkittu näyttelijä. 

Dern syntyi tunnettuun sukuun: hänen vanhempansa Bruce ja Diane Ladd ovat itse näyttelijöitä, ja demokraattipoliitikko George Dern oli isän isoisä. Hänellä oli vanhempi sisar, joka hukkui puolentoista vuoden ikäisenä, ennen Laura Dernin syntymää. 

Dern oli vuonna 1992 ehdolla parhaan naispääosan Oscar-palkinnon saajaksi. Hän on nelinkertainen Emmy-ehdokas (1992, 1994, 1997, 2008), ja hänelle on myönnetty Golden Globe 1993 ja 2009. 

Dern oli naimisissa muusikko Ben Harperin kanssa vuosina 2005–2013. Parilla on kaksi lasta (s. 2001 ja 2004). Dern myös seurusteli vuonna 1991 suomalaisen elokuvaohjaajan Renny Harlinin kanssa.

## Valikoitu filmografia

## Lähteet

## Aiheesta muualla
*
Syntymämerkki (kirja)

**Syntymämerkki** () on yhdysvaltalaisen poplaulajan Britney Spearsin ja hänen äitinsä Lynne Spearsin kirjoittama romaani. Se kertoo 14-vuotiaasta Holly-tytöstä, joka asuu mississippiläisessä pikkukaupungissa äitinsä Wandan kanssa, jolla on salaperäinen syntymämerkki. Holly haaveilee pääsystä kuuluisaan Havertyn taidekouluun. Kirjan on suomentanut Ulla Selkälä, ja se ilmestyi suomeksi WSOY:n kustantamana vuonna 2001.

## Lähteet
Magic Numbers

__NOTOC__
**Magic Numbers** on psytrancea tuottavan 1200 Micrograms -yhtyeen viides studioalbumi, joka julkaistiin 21. toukokuuta 2007.

## Kappaleet
# 
# 
# 
# 
# 
# 
# 

## Lähteet
Heinrich Boie

**Heinrich Boie** (4. toukokuuta 1784 Meldorf, Schleswig-Holstein – 4. syyskuuta 1827 Bogor, Jaava, Indonesia) oli saksalainen eläintieteilijä.

Hänen isänsä oli runoilija Heinrich Christian Boie ja veljensä eläintieteilijä Friedrich Boie.

Boie opiskeli lakia Kielissä ja Göttingenissä. Yliopistossa hän kiinnostui luonnontieteistä käytyään Johann Friedrich Blumenbachin luennoilla Göttingenissä ja Friedrich Tiedemannin luennoilla Heidelbergissä. Hänet osoitettiin Coenraad Jacob Temminckin assistentiksi Leidenin museoon. 1825 hän matkusti Jaavalle Salomon Müllerin kanssa tarkoituksenaan kerätä näytteitä Leidenin museon kokoelmiin. Jaavalla hän tapasi myös Heinrich Kuhlin. Hän kuoli siellä kuumeeseen. Hermann Schlegelin oli määrä matkustaa Jaavalle mukaan tutkimusryhmään, mutta Boien kuolema muutti suunnitelmia.

Boie tutki etupäässä matelijoita ja sammakkoeläimiä mutta hän tutki myös lintuja ja kuvaili ainakin ruostepyrstöjen (*Cercotrichas*) ja töyhtötikkojen (*Celeus*) suvun. Molukkienpunamesikko (*Myzomela boiei*) (Müller, 1843) on nimetty hänen kunniakseen.
John Whitman

**John Whitman** on yhdysvaltalainen kirjailija. Hän on kirjoittanut useita kirjoja, esimerkiksi *Star Wars: Galaxy of Fear* -sarjan. Hänen tuorein projektinsa on neljä 24 -televisiosarjan pohjalta kirjoitettua teosta.

Whitman opiskeli vuosina 1985-1989 Kalifornian yliopisto, Berkeleyssä, josta hän sai bachelor-tutkinnon, ja vuosina 1990-1991 Bostonin yliopistossa, josta hän valmistui maisteriksi. Hän työskenteli Time Warner Audiobooks -yhtiössä vuosina 1991-1999. Kyseisenä aikana hän myös aloitti varsinaisen kirjailijanuransa.

## Teokset
### Sarjat
**Star Wars: Galaxy of Fear*
**Galaxy of Fear: Eaten Alive (1997)
**Galaxy of Fear: City of the Dead (1997)
**Galaxy of Fear: Planet Plague (1997)
**Galaxy of Fear: The Nightmare Machine (1997)
**Galaxy of Fear: Ghost of the Jedi (1997)
**Galaxy of Fear: Army of Terror (1997)
**Galaxy of Fear: The Brain Spiders (1997)
**Galaxy of Fear: The Swarm (1998)
**Galaxy of Fear: Spore (1998)
**Galaxy of Fear: The Doomsday Ship (1998)
**Galaxy of Fear: Clones (1998)
**Galaxy of Fear: The Hunger (1998)

**Planet of the Apes*
**Force (2002)
**Resistance (2002)
**Extinction (2002)

**24 Declassified*
**Veto Power (2005)
**Cat's Claw (2007)
**Chaos Theory (2007)
**Trinity (2008)

### Yksittäisiä teoksia
*Cyborgasm (1994)
*Hell Cab (1994)
*Alvin's Day Dream (1995)
*Lost World of Jurassic Park (1997)
*The Empire Strikes Back (1997)
*The Mask of Zorro (1998)
*Disturbing Behavior (1998)
*The Golden One (1998)
*Zorro and the Witch's Curse (1999)
*Ghost Warrior (2000)
*The Mummy Returns: Scorpion King's Story (2001)
*Planet of the Apes: A Novelization (2001)
*Big Fat Liar (2002)
*Secondhand Lions (2003)

## Lähteet
Etelä-Korea olympialaisissa

**[[Etelä-Korea]]** osallistui **[[olympialaiset|olympialaisiin]]** ensimmäisen kerran Sankt Moritzin 1948 talviolympialaisissa. Sen jälkeen se on ollut poissa kisoista vain Oslon 1952 talviolympialaisista ja boikotoimistaan Moskovan 1980 kesäolympialaisista. Se on saavuttanut kaikkiaan 317 olympiamitalia ja on olympialaisten mitalitilastossa kolmanneksi parhaana aasialaisena maana. Etelä-Korean pääkaupunki Soul isännöi vuoden 1988 kesäolympialaisia.

Etelä-Korea on saavuttanut olympiamitaleja yli 20 urheilumuodossa. Parhaiten se on menestynyt kaukalopikaluistelussa, jousiammunnassa, judossa, taekwondossa ja painissa. Maan ensimmäinen olympiavoittaja oli vapaapainija Yang Jung-mo, joka voitti kultaa Montréalin 1976 olympialaisten höyhensarjassa (alle 68 kg).

## Etelä-Korean olympiamitalit urheilumuodoittain

## Katso myös
* Kesäolympialaiset 1988
* Talviolympialaiset 2018

## Lähteet

* 
* 
* 
* 
*
Martin Buß

**Martin Buß** (s. 7. huhtikuuta 1976 Berliini) on entinen saksalainen korkeushyppääjä. Hän voitti kultaa yleisurheilun maailmanmestaruuskilpailuissa Edmontonissa vuonna 2001.

Buß aloitti korkeushypyn 17-vuotiaana. Hän osallistui ensimmäisiin maailmanmestaruuskilpailuihin Ateenassa vuonna 1997 ja sijoittui yhdeksänneksi. Seuraavissa maailmanmestaruuskilpailuissa vuonna 1999 Sevillassa hän voitti pronssia tuloksella 232&nbsp;cm ja hävisi kilpailun voittaneelle Vjatšeslav Voroninille 5&nbsp;cm.

Edmontonin maailmanmestaruuskilpailuissa vuonna 2001 Buß voitti maailmanmestaruuden tuloksella 236&nbsp;cm. Tulos oli merkittävä, koska hän oli loukannut edellisenä kesänä akillesjänteensä.

Buß ei pystynyt loukkaantumisten takia osallistumaan vuoden 2000 eikä 2004 kesäolympialaisiin. Hän lopetti uransa vuonna 2006 lukuisten loukkaantumisten jälkeen.

## Lähteet
* 

### Viitteet
Armas Pyy

**Armas Akseli Pyy** (27. toukokuuta 1913 Helsinki – 29. heinäkuuta 1996 Helsinki) oli suomalainen jalkapalloilija.

Tukimiehenä pelannut "Pete" Pyy oli Suomen jalkapallojoukkueen varamies Berliinin 1936 olympialaisissa. Kaikkiaan hän pelasi 14 A-maaottelua. Suomen mestaruuden hän voitti Helsingin Jalkapalloklubin riveissä vuosina 1936 ja 1938. Myöhemmin hän toimi Myllykoskella pelaajavalmentajana ja Helsingin Jalkapalloklubin johtokunnassa (puheenjohtajana vuonna 1959).

## Lähteet

*
Tauno Paakkanen

**Tauno Anton Paakkanen** (8. maaliskuuta 1911 Viipuri – 9. heinäkuuta 1967 Joutseno) oli suomalainen jalkapalloilija. Hän oli pelipaikaltaan laitahyökkääjä.

Vaikka Paakkanen ei koskaan pelannut miesten maajoukkueessa, hän oli Suomen varamies Berliinin olympialaisissa 1936. Kotimaassaan hän edusti Viipurin Susia. Suomen-mestaruuden hän voitti vuonna 1940 ja SM-pronssia vuonna 1937.

## Lähteet
* 

### Viitteet
Piiskahäntävallabi

**Piiskahäntävallabi** (*Notamacropus parryi*) on Itä-Australiassa elävä kengurulaji.

## Koko ja ulkonäkö
Piiskahäntävallabin tunnistaa poskien valkoisista raidoista ja huomattavan pitkästä hännästä. Eläin on väriltään pääosin vaaleanruskea, mutta korvien alaosa, otsa ja hännän pää ovat tummemman ruskeat.

## Elinympäristö ja levinneisyys
Piiskahäntävallabi on yleinen Itä-Australiassa Uuden Etelä-Walesin pohjoisosissa ja Queenslandin rannikkoalueilla.

## Elintavat
Piiskahäntävallabi on varsin sosiaalinen eläin ja elää usein jopa 50–80 yksilön ryhmissä.

Ravinnokseen se käyttää lähinnä ruohoja ja heinäkasveja. Se viettää päivän kuumimman ajan kasvillisuuden suojissa ja etsii ruokaa aikaisin aamulla tai vasta myöhään iltapäivällä.

## Lähteet
*Animal diversity web

### Viitteet
Salomon Müller

**Salomon Müller** (1804 Heidelberg – 1864) oli saksalainen eläintieteilijä.

Müller oli heidelbergiläisen satulantekijän poika. Vuonna 1823 Coenraad Jacob Temminck lähetti hänet, Heinrich Boien ja Heinrich Christian Macklotin Itä-Intiaan keräämään näytteitä Leidenin museon kokoelmiin. Müller kävi Indonesiassa 1826, Uudessa-Guineassa ja Timorissa 1828, Jaavalla 1831 ja Sumatralla vuosien 1833 ja 1835 välillä.

Vuonna 1836 Müller oli Borneolla Kaakkois-Kalimantanissa, jossa hän kirjoitti päiväkirjaansa paikallisesta sininiskaiibispopulaatiosta (*Pseudibis davisoni*), joka oli silloin runsas, mutta on nyttemmin äärimmäisen uhanalainen.

Müller kuvaili ja nimesi molukkienpunamesikon (*Myzomela boiei*) Heinrich Boien kunniaksi.

## Lähteet
Vjatšeslav Voronin

**Vjatšeslav Voronin** (s. 5. huhtikuuta 1974 Vladikavkaz) on venäläinen korkeushyppääjä.

Voronin voitti vuonna 1993 hopeaa nuorten Euroopan-mestaruuskilpailuissa. Ensimmäisen aikuisten arvokilpailumitalinsa hän voitti vuonna 1998 hypättyään hopealle Valencian EM-hallikilpailuissa. MM-hallikisoissa 1999 Maebashissa hän sijoittui toiseksi samalla tuloksella 236&nbsp;cm voittajan Javier Sotomayorin kanssa. Sevillan ulkoratojen MM-kisoissa 1999 hän voitti kultaa tuloksella 237&nbsp;cm. Vuonna 2000 hän voitti hopeaa Gentin sisäratojen EM-kilpailuista ja sijoittui kymmenenneksi Sydneyn olympialaisissa. MM-hallikisoissa 2001 hän sijoittui yhdeksänneksi. Saman vuoden ulkoratojen MM-kisoissa Edmontonissa hän jakoi toisen sijan maanmiehensä Jaroslav Rybakovin kanssa tuloksella 233&nbsp;cm. Ateenan olympialaisissa 2004 hän sijoittui yhdeksänneksi ja seuraavana vuonna Helsingin MM-kisoissa kahdeksanneksi. Pekingin olympialaisissa 2008 hän karsiutui loppukilpailusta.

Voronin hyppäsi ulkoratojen Venäjän ennätyksen 240&nbsp;cm vuonna 2000 ja sisäratojen Venäjän ennätystä hän paransi kahdesti hypättyään 236&nbsp;cm vuonna 1999 ja 237&nbsp;cm vuonna 2000. Ulkoratojen Venäjän ennätyksen rikkoi Ivan Uhov vuonna 2014 ja sisäratojen ennätyksen Jaroslav Rybakov vuonna 2005.

## Lähteet
* 
* 

### Viitteet
Yrjö Sotiola

**Yrjö Armas Sotiola** (19. toukokuuta 1913 Helsinki – 1. kesäkuuta 1992 Helsinki) oli suomalainen jalkapalloilija.

Lempinimellä "Sota-Olli" tunnettu Sotiola oli Suomen jalkapallojoukkueen varamies Berliinin 1936 olympialaisissa. Kaikkiaan hän pelasi 12 A-maaottelua. Kotimaassaan hän edusti Helsingin Palloseuraa ja voitti Suomen mestaruuden vuosina 1934 ja 1935. Hän pelasi SM-sarjassa vuoteen 1949 saakka ja teki yhteensä 60 maalia. Pelaajauransa hän lopetti vuonna 1952. Myöhemmin hän toimi muun muassa poikien maajoukkueen valmentajana.

## Lähteet

* 

### Viitteet
Henadz Maroz

**Henadz Viktaravitš Maroz** (, , s. 15. elokuuta 1978) on valkovenäläinen korkeushyppääjä.

Vuonna 2003 hän voitti pronssia yleisurheilun sisäratojen maailmanmestaruuskilpailuissa. Hänen ennätyksensä on 2,33&nbsp;m.

Hän voitti kaksi mitalia universiadeissa vuosina 2001 ja 2005. Hän on osallistui vuoden 2004 kesäolympialaisiin Ateenassa sekä vuoden 2005 yleisurheilun maailmanmestaruuskilpailuihin, mutta ei saavuttanut menestystä.

## Lähteet

*
Puerto Ricon lippu

**Puerto Ricon lippu** on Yhdysvaltoihin kuuluvan Puerto Ricon itsehallinnollisen alueen tunnus vaakunan, moton ja hymnin ohella. Se eroaa Kuuban lipusta vain sillä, että sininen ja punainen ovat toisin päin. Samoin Kuuban lipussa käytetty sininen ja punainen ovat tummempia kuin Puerto Ricon lipun vastaavat värit.

Lipussa on viisi vaakaraitaista viivaa väreiltään punainen ja valkoinen ja sininen kolmio vasemmalla, jonka keskellä on valkoinen tähti. Lipun värit symboloivat verta (punainen), voittoa ja rauhaa (valkoinen) sekä taivasta ja merta (sininen). Tähti kuvaa kansakuntaa ja kolmion sivut kuvaavat vallan kolmijako-opin mukaista lainsäädäntö-, toimeenpano- ja tuomiovallan erottamista.

Lippu esiteltiin ensimmäisen kerran 22. joulukuuta 1895, kun 59 puertoricolaista kokoontui New Yorkissa perustamaan Kuuban vallankumouspuolueen yhteyteen Puerto Ricon itsenäisyyttä Espanjasta ajavaa liikettä. Lippu oli muuten samanlainen kuin nykyisin, mutta kolmio oli vaaleansininen. Alkuperäisen tulkinnan mukaisesti punainen symboloi urheiden sotureiden verta, valkoinen voittoa ja itsenäisyyden saamisen jälkeistä rauhaa, sininen taivasta ja rantavesiä ja valkoinen tähti Puerto Ricon saarta. Lippu oli Puerto Ricossa kielletty vuodesta 1898 lähtien, ja kaikki lippua käyttäneet pidätettiin, koska vallankumousliikkeen lippu katsottiin kapinoinniksi yhdysvaltalaishallintoa vastaan. Kun Puerto Ricosta tuli vuonna 1952 itsehallinnollinen alue, lippu otettiin sen viralliseksi tunnukseksi.

## Lähteet

## Aiheesta muualla
Dona, dona

**Dona, Dona** on vuonna 1996 julkaistu *[[20 suosikkia]]* -sarjaan kuuluva Seppo Hanskin kokoelmalevy.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#